Nariadenie Komisie (EHS) č. 202/98
z 26 januára 1998,
ktorým sa mení a dopĺňa nariadenie (EHS) č. 4056/87 ustanovujúce analytické metódy a iné technické ustanovenia potrebné pre uplatňovanie vývozného postupu pre tovary, ktoré nie sú obsiahnuté v prílohe II k Zmluve
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením (ES) č. 2509/97 [2], najmä na jeho článok 9,
keďže v snahe zabezpečiť, aby tovar podľa nariadenia Rady (ES) č. 3448/93 [3] podliehal jednotnému zaobchádzaniu v rámci spoločenstva, ustanovenia nariadenia Komisie (EHS) č. 4056/87 [4], ktoré sa týkajú určenia mliečnych tukov, by sa mali zmeniť a doplniť;
keďže štúdie a testy vykonávané laboratóriami zodpovednými za takéto testovanie poukazujú na to, že najvhodnejším postupom je postup uvedený v článku 1;
keďže ustanovenia tohto nariadenia sú v súlade so stanoviskom Sekcie pre tarifnú a štatistickú nomenklatúru Výboru pre colný kódex,
PRIJALA TOTO NARIADENIE:
Článok 1
Článok 2 ods. 3 nariadenia (EHS) č. 4056/87 sa nahrádza takto:
"3. Obsah mliečnych tukov
Na účely určenia obsahu mliečnych tukov sa použije metóda spočívajúca v extrakcii ľahkého petroleja, ktorej predchádza hydrolýza s hydrochlórovou kyselinou a nasleduje plynová chromotografia esterov metylu mastných kyselín. Ak sa zistí prítomnosť mliečnych tukov, ich percento podielu sa vypočíta vynásobením percentuálnej koncentrácie barbiturátov metylu číslom 25, vynásobením celkového obsahu tuku výrobku pri hmotnosti tovarov a vydelením 100."
Článok 2
Toto nariadenie nadobúda účinnosť 21. deň nasledujúci po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 26. januára 1998